google/wiki40b huggingface dataset:
Rødfotskarv

Beskrivelse

Rødfotskarven er en mellomstor sjøfugl. Den har lang hals og et tynt nebb. Den er omtrent 71 til 76 cm. lang. Vingespennet er på ca. 91 cm. Den veier 1,3-1,5 kg. Hekkende voksne fugler har en røykaktig grå farge.

Utbredelse

Rødfotskarven lever på kysten av Sør-Amerika. På stillehavskysten finnes den i Peru og Chile. På atlanterhavskysten finnes det små populasjoner i Santa Cruz i Argentina.

Hekking

Rødfotskarven lever ikke i kolonier som mange andre skarver gjør. Isteden hekker de i par eller i små grupper. Reiret plasseres i bratte klipper. Det bygges som regel av guano, fjær og sjøgress eller noe lignende. Den legger ca. 3 egg mellom oktober og januar.
Froðba

Froðba (IPA: [ˈfɹoːba], dansk: Frodebø) er en bygd på Færøyene. Den ligger ved Trongisvágsfjørður på østkysten av Suðuroy, og omfattes av Tvøroyrar kommuna. Froðba er i dag vokst sammen med Tvøroyri, og danner dermed Suðuroys største tettsted sammen med Tvøroyri og Trongisvágur. 1. januar 2010 hadde Froðba 287 innbyggere, mot 206 i 1985.
Et sagn forteller at Froðba er den eldste bygda på Suðuroy, oppkalt etter kong Frode, en konge i en av de danske kongesagaene. Kongen skal ha kommet ut for storm ved hjemreise fra Irland til Danmark omkring år 625, og havnet til slutt ved Froðba, hvor han grunnla bebyggelsen. Bygda er sannsynligvis grunnlagt i landnåmstiden etter år 825.
Atlantic Airways har faste helikopteravganger fra Froðba hver mandag, onsdag og fredag.
Lørenskog musikkorps

Lørenskog musikkorps er et janitsjarkorps i Lørenskog kommune i Akershus. Det ble stiftet i 20.januar 1953 under navnet Lørenskog Ungdomskorps.  Korpset skiftet til dagens navn i 1981. Korpset har rundt 60 medlemmer (2010) og har sine øvelser på Kjenn skole. 
Lørenskog Musikkorps deltar i 1.divisjon i NM Janitsjar hvert år og siste resultat (2011) ble en 4.plass. Beste prestasjon er 2.-plass i 1. divisjon i 2003. Samme året mottok korpset Lørenskog kommunes kulturpris, noe som henger høyt. 
Korpset holder flere konserter i året hvor den største årlige satsingen er showkonsertene ”Fritt etter noter”. Dette er en unik, stor satsing og produksjon med innleide artister, mye lyd og lys og ofte egen arrangert musikk for showet. Hele produksjonen er av og med korpsets medlemmer noe de er meget stolt av. 
Et annet stort årlig prosjekt er arrangeringen av Akershusmesterskap for korps som gjennomføres i samarbeid med Lørenskog Skolekorps og NMF Akershus. Forrige konkurranse (2011) var det 86 deltakende korps. 
Korpset marsjerer 1. og 17.mai, men liker først og fremst å være et allsidig konsertkorps. 
Trond Sverre Myhre er korpsets faste dirigent. Han begynte i LMK høsten 2017. Før dette var det Per Gjermund Storrø som førte taktstokken fra år 2000 til 2006 - deretter Tarjei Grimsby.
Ida Kamińska

Liv og virke

Hun var datter av Ester Rachel Kamińska som var kjent som «den jødiske scenens mor». Det jødiske teater i Warszawa i Polen er navngitt til deres ære. I sin lange karriere satte Kamińska opp over 70 skuespill, og var selv skuespiller i mer enn 150 oppsetninger. Hun skrev også to skuespill selv og oversatte en rekke skuespill skrevet på jiddisch.
Den andre verdenskrig avbrøt hennes karriere, og senere emigrerte hun til USA hvor hun fortsatte som skuespiller. I 1967 regisserte hun seg selv i hovedrollen i Mor Courage og barna hennes på Broadway. I 1973 publiserte hun sin selvbiografi som het My Life, My Theater.
Hun hadde en hovedrolle i 1965-filmen Den lille butikk, som vant Oscar for beste fremmedspråklige film. For sin tolkning fikk hun en spesiell omtale under filmfestivalen i Cannes, så vel som nominasjoner til Golden Globe-prisen for beste skuespillerinne i en spillefilm – drama og Oscar for beste kvinnelige hovedrolle. Per 2018 er Kamińska den eneste polske skuespillerinne som er nominert til en Oscar.
Teton County (Idaho)

Historie

Fylket ble grunnlagt 26. januar 1915 og har fått sitt navn etter fjellet Teton Mountains.
Mannen med gullpistolen

Handling

Etter den forrige boken, You Only Live Twice, er Bond forsvunnet – trolig død. Men så dukker det opp en mann som hevder han er Bond i MI6s kontorer. Han vil snakke med "M". Tilslutt møter han "M", som konstaterer at han virkelig er Bond. James holder nå en tale om hvor bra sovjet er, før han trekker en cyanid-pistol og skyter mot "M". Men det viser seg at "M" sitter bak en glassvegg, og overlever angrepet. Bond skal nå bli helbredet for hjernevaskingen russerne har påført ham. "M" har fortsatt tro på at Bond kan bli en god agent igjen. Han sender ham så på et oppdrag for å undersøke Francisco Scaramanga. Også kjent som mannen med den gyldne pistol.
Tana videregående skole

Tana videregående skole er en offentlig skole i Bonakas i Tana kommune. Den ble grunnlagt i 1918. Under krigen ble skolen okkupert av tyskerne. Da tyskerne dro i 1944 ble alt unntatt det gamle sommerfjøset, brent. Først i 1956 startet driften opp igjen og det første kullet som ble uteksaminert etter krigen var ferdige til jul i 1956. Den gang var «jordbrukskursene» som de het, på ett år. I tillegg til landbrukskurs var det før krigen også snekkerkurs, skipperkurs, husmorskole m.m.
Skolen har i 2013 60 elevplasser med hovedvekt på naturbruk grønn linje. Rektor er Eva Britt Birkenes.
Lianzhou

Lianzhou (kinesisk: 连州市; pinyin: Liánzhōu) er et byfylke i byprefekturet Qingyuan i provinsen Guangdong i Folkerepublikken Kina. Det har et areeal på 2 661 km² og teller 500 000 innbyggere.

Kulturminner

Huiguangpagoden (Huiguang ta 慧光塔) i fylket ble i 2006 oppført på Listen over Folkerepublikken Kinas kulturminner.

Økonomi og samferdsel

I dette fylket ligger Lianzhou kullkraftverk.
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Montanimbrasia

Utseende

Store, brune påfuglspinnere med store øyeflekker på alle fire vinger. Begge vingepar har et brunt siksak-tverrbånd omtrent to tredjedeler ut i vingen. Bakvingen er rosa ved roten.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Afrika.
Manos: The Hands of Fate

«Manos» The Hands of Fate er en amerikansk skrekkfilm fra 1966. Den ble regissert og produsert av Harold P. Warren. Han spilte også i filmen, sammen med Tom Neyman og John Reynolds.
Filmen dukket opp på tv-serien Mystery Science Theater 3000, noe som er hovedgrunnen til at filmen har kultstatus i dag. Sammen med filmer som Plan 9 from Outer Space og Robot Monster regnes den som en av de mest amatørmessige filmer som er lagt innen denne sjangeren, noe som også har gitt den kultstatus.
Macropsylla

Utseende

Arten er store lopper.

Liv og utvikling

Familien Macropsyllidae som slekten er en del av, lever i bol av små pattedyr, mest hos australske gnagere, men de er også funnet bolene til små pungdyr. De er også funnet på innførte pattedyrarter som katt og svartrotte.

Utbredelse

Slekten er bare utbredt i Australia.
Made in Harstad

Made in Harstad er et musikkalbum med blant annet Jan Høiland, I Hundre!, Monita og Top Coat, utgitt i 1993. Alle tekster og melodier er skrevet av Per-Kai Prytz.
Stadio Olimpico Carlo Zecchini

Liv etter OL

Etter OL er stadionet blitt brukt som hjemmebane til fotballklubben U.S. Grosseto FC.
.net (toppnivådomene)

Registrering

Registreringer behandles via akkrediterte registrarer, og internasjonaliserte domenenavn godtas også.
Registrering foretas direkte på andre nivå.

Bruk av .net

.net er et av de opprinnelige toppnivådomenene (til tross for at det ikke er nevnt i RFC 920), opprettet i januar 1985. Det var opprinnelig ment til bruk for nettverksorienterte enheter, så som internettleverandører. For tiden er det imidlertid ingen restriksjoner på hvem som kan registrere et domenenavn under .net, så selv om det fortsatt er populært blant operatører i nettverksbransjen, så blir det ofte sett på som et annet .com. Det blir for eksempel av og til brukt når det ønskede domenenavnet på .com er opptatt. (SAS har for eksempel scandinavian.net)
Foruten å være en forkortelse for «nettverk», så er «net» også en romanisering av det russiske ordet нет («nei» eller «ikke», som også romaniseres til det mer akustisk korrekte njet), og et domenenavn som objekt.net kan tolkes som det «intet objekt». Enkelte domener utnytter denne spøken, for eksempel mozga.net (ingen hjerne) eller putina.net («ikke Vladimir Putin») og DamoW.net («det finnes ingen Damien Walsh»).
Enkelte nettsteder for online poker og andre gambling-nettsteder driver spill om virkelige penger på en .com-adresse, og spill uten reelle innsatser på samme navn under .net (markedsført som moro eller informasjon). Dette kan brukes for å omgå juridiske hindringer for markedsføring av online-gambling i USA, ettersom .net-nettstedet da kan markedsføres på lovlig vis, og folk blir på den måten oppmerksomme på navnet på nettstedet som driver spill om virkelige penger, selv i jurisdiksjoner hvor slikt er forbudt.

Drift av .net fra 2005

VeriSign har vært administrator for .net siden selskapet kjøpte opp Network Solutions. Driftskontrakten for dette utløp 30. juni 2005, og ICANN, organisasjonen som er ansvarlig for ledelsen av domenenavn, søkte etter bud for driften i minst seks år ut over dette. Til slutt, og ikke overraskende, var ingen av de andre selskapene som leverte inn bud for .net i stand til å matche VeriSigns bud, og VeriSign hadde dessuten den store fordelen av å ha vist seg i stand til å drive både .com og .net-databasene på en upåklagelig måte. VeriSign vant kontrakten, og sikret seg driftsansvaret for .net for seks nye år.
Stubbefolket

Stubbefolket er en TV-serie og teaterforestilling for barn skapt og produsert av underholdningsselskapet Fantasi-fabrikken i Tønsberg. Fortellingene om Stubbefolket handler om et oppdiktet skogfolk med grønne, spisse luer som lever i pakt med naturen. I deres verden finnes også røvere, huldre, vetter og troll. Serien ble første gang vist på NRK Super i 2010.

FIlm og teater

TV-serien om Stubbefolket omfatter tre episoder á 25 minutter. Den ble sendt første gang på Barne-TV (NRK Super) i august 2010. Manus og konsept er utviklet av Morten Myklebust ved Fantasi-Fabrikken som samarbeidet med flere kommuner og fylker i Norge og Sverige. Innspillingene startet sommeren 2009 og foregikk hovedsakelig i Indre Østfold, men også på den andre sida av riksgrensa. Skuespillere og stab ble også hentet fra begge land. 
Sommeren 2010 ble fortellingene om Stubbefolket også vist under tittelen «Stubbefolket – røverungen Tvelugg» som utendørs familieteater i Strømsfoss i Aremark, et idyllisk sted ved Haldenkanalen i Østfold. Forestillingen ble instruert av Ole-Hermann Gudim Lundberg. Den ble også vist som turneteater våren 2011. Også sommeren 2011 planlegges Stubbefolket som sommerteater ved Strømsfoss, da knyttet til Barnas grenseland, et reieselivstilbud fra aktører i regionen Indre Østfold, Bengtsfors, Årjäng og Säffle.

Biprodukter

Figurene fra Stubbefolket blir også brukt og presentert i en rekke spin-off-produkter fra Fantasi-fabrikken: barnebøker, aktivitetshefter, film- og musikkinnspillinger, klær og annet. Fantasi-fabrikken står også bak historiene og de kommersielle varene knyttet til Den lille traktoren Gråtass, en underholdningsserie for barn med miljø fra tradisjonelt norsk gårdsliv.
Föllinge

Föllinge er et tettsted i Krokom kommune i Jämtlands län i landskapet Jämtland i Sverige. Det ligger cirka 65 kilometer nordvest for Östersund. I 2010 hadde tettstedet 485 innbyggere.
Trafikklærer

Trafikklærer er et yrke som gir kjøreskoleelever nødvendig opplæring for å ta førerkort for bil, motorsykkel, lastebil og andre motoriserte kjøretøy.
I Norge er det påkrevet med godkjenning fra Statens vegvesen for å arbeide som trafikklærer. Godkjenningen forutsetter at man oppfyller kravene i § 6-2 i forskrift om trafikkopplæring og førerprøve m.m. Utdanningen gis ved Høgskolen i Nord-Trøndelags avdeling i Stjørdal og ved Høgskolen i Oslo og Akershus. De fleste tar utdanningen ved Høgskolen i Nord-Trøndelag hvor det har vært trafikklærerutdanning siden 1972. Høgskolen i Oslo og Akershus startet med trafikklærerutdanning i 2013 og har begrenset antall studieplasser. Det er en toårig grunnutdanning som gir rett til å undervise for førerkort klasse B. Tilleggsutdanning gir kompetanse til å være faglig leder ved en trafikkskole, og til å undervise for andre førerkortklasser. Det er også mulig å bygge på grunnutdanningen til Bachelorgrad og Mastergrad.
Trafikklærere med utdanning fra utlandet (som regel fra Sverige eller Danmark), kan også undervise i Norge, men må gjennomgå en prøveperiode for å kunne undervise i Norge.
De fleste trafikklærere arbeider ved trafikkskoler, men utdanningen gir også relevant kompetanse for annet trafikksikkerhetsarbeid, og for arbeid i Statens vegvesen.
I de fleste deler av landet er behovet for trafikklærere synkende.
Binh Thanh

Bình Thạnh (Quận Bình Thạnh) er en av Ho Chi Minh-byens 24 bydeler.
Området er 20,8 kvadratkilometer stort og har 451,526 innbyggere (2004).
Sportsdrikk

Sportsdrikk er en type energidrikke som ofte drikkes til trening. Sportsdrikkene inneholder karbohydrater og elektrolytter og skal sørge for at væskebalansen i kroppen blir opprettholdt, og at kroppen får tilført ny energi under treningen.
Daglig bruk av sportsdrikker kan ødelegge emaljen på tennene på grunn av det høye syrenivået.
Tromme- og klokketårnene i Beijing

Tromme- og klokketornene i Beijing er to tårn som ligger et stykke nord for Den forbudte by i den kinesiske hovedstadens indre by. Lignende tromme- og klokketårn finnes i mange kinesiske byer og i kinesiske tempelanlegg.

Beskrivelse

Gulou (鼓楼, Gǔlóu), trommetårnet, står i nordre del av den indre by, rett ved den midtaksen fra nord til sør som løper gjennom Den forbudte by og dens porter, til Den himmelske freds port ved Den himmelske freds plass. Annen etasje er en firkantet terrasse, 55,6 meter lang og 30 meter bred, og tårnet er 47 meter høyt.
Zhonglou (钟楼), klokketårnet, står rett nord for trommetårnet og er 47,9 meter høyt og altså noe høyere enn trommetårnet. Det er bygd i grå stein og har rundbuede lydglugger fremfor en terrasse i tredje etasje.

Historie

Trommetårnet ble bygd i 1272 under Kublai-khan, og stod den gang helt i midten i Yuan-dynastiets hovedstad Khanbaliq. Det ble den gang kalt Qizhenglou («Det ordnede styres tårn»).
I 1420 ble tårnet flyttet og rekonstruert noe øst for sitt gamle sted. Det skjedde under Yongle-keiseren (Ming-dynastiet). I 1800 utførte Jiaqing-keiseren (Qing-dynastiet) omfattende renovasjoner. I 1924 fikk tårnet det nye navn Mingchilou («Tårnet til minne om skammen»), og man utstilte der gjenstander knyttet til åttenasjonsalliansens innmarsj i Beijing under bokseropprøret i 1900 og senere fra 30. mai-massakren i 1925.
I dag (2008) benyttes bygningens øverste etasje som kulturhall for befolkningen i bydistriktet Dongcheng.
Etter reparasjoner i 1980-årene ble begge tårn åpnet for turister. I 1996 blev de kulturminnesmerket av den kinesiske stat.
Trettetunga Indre skredoverbygg

Trettetunga Indre skredoverbygg er et rasoverbygg på fylkesvei 180 i Vik kommune i Sogn og Fjordane. Det er 24 meter langt.
Nadderudhallen

Nadderudhallen er en svømmehall som ligger rett bak Nadderud Stadion i Bekkestua, Bærum kommune.
Hallen inneholder også en håndballbane som er Stabæk Håndball sin hjemmebane. Denne salen benyttes også av  Bekkestua skole som gymsal.
I kjelleren har Ippon Judoklubb sine treningslokaler.
Svømmehallen benyttes ofte av Bærumsvømmerne til svømmetrening, og har ved flere anledninger blitt brukt til diverse svømmestevner.
Morten Bjerknæs

Racing

Morten Bjerknæs startet med båtracing i 1974 hvor han var med som mekaniker ved Oslofjorden Rundt. Siden tok han teknisk utdanning innen båtsporten før han selv startet som utøver i 1978.
Mortens første båt var i klasse SD med en Schulze Hydro Cat med en Archimedes Penta 550. Han deltok med denne båten i Tvedestrand, Haslatangen, Hamar og Drammen og lærte «gamet» som racerbåtfører.
Et par år etter (1980) ble det en nyere båt, denne gang en Molgaard med en Yamaha 55hk. Denne var i den nye klassen SSD og etter mange ombygginger ble båten rask og konkurransedyktig. Dessverre endte denne båten sine dager i Tvedestrand (1981) etter en kraftig «nose dive» på vei inn Tvedestrandsfjorden under regattaen. Etter dette ble det en ny Molgaard katamaran, men nå i klasse SE. Denne klassen var med 75 hk Johnsen-motorer og i 1982 vant Morten alle racene i Norge den sesongen, bortsett fra NM. Der rotet han seg bort med fler bøyepåkjørsler, men til tross for det ble det en 3 plass allikevel. Etter denne sesongen tok Morten steget opp blant de store gutta. Det ble kjøpt inn en Hodges katamaran i klasse ON med en Mercury T3X på akterspeilet. Dette var en V6 tolitersmotor og samme «redskapen» som ble kjørt i den store FONDA VM-serien. Morten kjørte mye nasjonalt med denne båten første sesongen og ble Nordisk Mester (klasse Champ Boat) med den i Stockholm dette året.
I 1983 ble det klart for den store satsingen i VM-serien. Denne satsingen ble til en fabrikksavtale med Mercury Outboard og varte helt fem til 1990. I denne perioden ble det en 3.-plass i Copenhagen GP i 1985, en 3.-plass i Hannover GP i 1985 og en 3.-plass i sekstimersracet i Paris i 1986. Morten kjørte race i denne tiden i Europa, USA, Bahamas og i fjerne Østen som Malaysia og Singapore. Han ble ettertraktet som fører og kjørte flere race for team som Sundance Marine og Arcadian Motor Carriers Race team.
Parallelt med kjøringen var Morten leder av rundbanesporten i Norge, han var leder av FONDA førerforeningen, han ble innvalgt i det internasjonale båtforbundet UIM og var en av grunnleggerne for de sikkerhetssystemer som er i dagens F1- og F2-båter. Han var medlem av COMINTECH (Teknisk komite) og leder av Cockpit komiteen.
Som en avslutting på sin karriere ble Morten, på vegne av UIM, stevneleder og teknisk sjef ved store arrangementer rundt i verden, i klasser som F500, F3 og F1. Flere av disse arrangementene gjorde Morten sammen med sin gode venn og racerbåt kollega Cees Van der Velden fra Holland.
Hjemme i Norge har Morten hatt stort sett de tillitsverv som er innen sporten og i skrivende stund er han også nestleder i F2TA som er dagens forening for teamene som deltar i VM-serien i F2.
Calocoris norvegicus

Utseende

Calocoris norwegicus er omtrent 7,5-8 millimeter som voksen. Den er en ensfarget grønn bladtege, noen kan ha et litt rødt fargeskjer over dekkvingene. Årene i membranen på dekkvingene, danner to lukkede celler, som hos de fleste bladtegene (Miridae). Brystskjoldet (pronotum)  har ofte to svarte prikker, men særlig hunner kan mangle disse.  
Antennene er brunlige, men første ledd er grønnlig og tett håret. Låret (femora) er brungult med rekker av punkter i overflaten. Føttene (tibia) har korte svarte torner. 
Det et par fargevarianter som har fått sine egne navn. 
…f. atava Reut. – brunrøde sterk på dekkvingens corium og clavus.
…f. immaculata Sti. – helt ensfarget og brystskjold uten de to svarte prikkene.

Levevis

Calocoris norwegicus lever på litt åpne steder med urter. Den kan leve på flere slags næringsplanter.
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 
De voksne (imago) finnes i juli og august.
York University

York University er et delstatseid universitet i Toronto i den delstaten Ontario.
Det ble opprettet i 1959.
Allround-VM på skøyter 1940, menn

Allround-VM på skøyter 1940, menn ble arrangert på Bislett stadion i Oslo, Norge i februar, 1940. Alfons Bērziņš fra Latvia ble verdensmester. Mesterskapet har ikke offisiell status.
Kadima

Navn

Sharon vurderte først å kalle partiet sitt Ahrayut Leumit (אחריות לאומית) («nasjonalt ansvar»). Et annet alternativ var HaTihkva (Håp). Da partiet ble registrert den 24. november 2005 valgte de likevel å kalle det Kadima.

Politikk

Kadima er et nasjonalistisk og liberalt sentrumsparti, noe til venstre i forhold til Sharons gamle parti, høyrealliansen Likud. Partiet støtter i hovedsak veikart for fred i Midtøsten, og arbeider for prinsippet «land for fred». Partiet vil likevel ikke at Israel skal trekke seg ut fra hele Vestbredden, og heller ikke fra Jerusalem, da partiet ser på Jerusalem som Israels udelelige hovedstad.
Thaksin Shinawatra

Bakgrunn og karriere

Thaksin Shinawatra er av kinesisk bakgrunn. Hans hjemstavn i Kina er Meixian i provinsen Guangdong.
Han er grunnlegger og tidligere sjef for firmaet Shin Corporation, som kontrollerer bl.a. Thailands største mobiltelefonoperatør — Advanced Info Service. Thaksin er en av landets rikeste personer. I 2007 kjøpte han den engelske fotballklubben Manchester City som han i 2008 solgte til en gruppe arabiske investorer.
Thaksin var tidligere oberstløytnant i det thailandske politiet. Han fikk et statsstipend i 1973 og reiste til USA der han tok universitetsgraden master in criminal justice fra Eastern Kentucky University i USA (1975) og Ph.D. fra Sam Houston State University, USA (1996).
Thaksin var partileder i det politiske partiet Palang Dharma fra 1996, og opprettet partiet Thai Rak Thai i 1998. Han fikk sin første regjeringspost i 1994, da han tjente som utenriksminister. Han ble statsminister 9. februar 2001. 20. september 2006 ble han avsatt ved et statskupp i landet, mens han var i New York i møte i FN. Etter kuppet kunngjorde han at han trakk seg fra politikken, men krevde samtidig en snarlig gjeninnføring av demokratiet. Etter at hans politiske allierte vant valget i desember 2007 vendte han den 28. februar 2008 tilbake til Thailand, hvor han ble pågrepet men løslatt mot kausjon. Han har vært på flukt fra Thailands rettsvesen, etter at han unnlot å returnere fra et besøk til Kina i forbindelse med OL i 2008. I ni måneder, fra 4. november 2009 til 23. august 2010, var Thaksin rådgiver for den kambodsjanske regjeringen.

Omstridt

Thaksin er en omstridt toppolitiker i Thailand, men har lenge hatt stor støtte i deler av befolkningen. 
I 2006 ble Thaksin utsatt for massiv kritikk etter at hans to voksne barn, Panthongtae og Pinthongta, solgte aksjer i telekomselskapet Shin Corp til Temasek Holdings i Singapore. De hadde kjøpt aksjene for én baht per aksje fra et firma som var kontrollert av Shinawatra-familien og solgte dem videre for 49,25 baht hver, og tjente derved 16 milliarder baht uten å skatte for inntektene. Kritikken førte til en politisk krise for Thaksin, som ble tvunget til å utlyse nyvalg i landet for å prøve å skaffe mandat til å fortsette som statsminister.

Korrupsjonsanklager og dom

Etterforskning av korrupsjonsanklager mot Thaksin, resulterte i en rettssak. I forkant (februar 2008) dro han til Thailand for å svare på anklagene, men etter et besøk i Beijing i forbindelse med OL-åpningen returnerte han ikke til Thailand, og dermed var han landsflyktig da rettssaken startet på den datoen som han allerede hadde blitt forkynt.
Thailands rettsvesen avsa i 2008 en dom mot Thaksin, in absentia, som lyder på 2 års fengsel for korrupsjon.
Etter at han flyktet fra Thailand opphold han seg mye i London, Hongkong, Singapore og Dubai.
Thaksin har også montenegrinsk statsborgerskap.
I 2019 fratok kong Maha Vajiralongkorn ham alle kongelige æresbevisninger, og arméen fratok ham også en orden som de hadde gitt ham.

«Rødskjorte-bevegelsen»

Thaksin fikk støtte fra «rødskjortebevegelsen».
Brackettville

Brackettville er administrativt sete i Kinney County i Texas. Byen har fått sitt navn etter kjøpmannen Oscar B. Brackett. Etter 2010 års folketelling hadde da Brackettville 1 688 innbyggere.
Mintia-Deva kullkraftverk

Mintia-Deva kullkraftverk (rumensk: Centrala Termoelectrica Mintia – Deva) er et varmekraftverk 7 km fra byen Deva i Hunedoara fylke i det vestre Romania. Det ligger ved elva Mureș og har en installert produksjonskapasitet på 1260 MW, fordelt på seks blokker á 210 MW hver.
Utbyggingen skjedde fra 1966 til 1971. Brenselstypen er brunkull, lignitt, og andre typer lav-bitumenøst kull.
De totale CO2-utslippene i 2008 var ca. 3 537 000 tonn.